Document ID: /roh_data/filtered/fineweb-2-filterrobots_roh.jsonl.gz/57311

Christoph Marugg ha remess ses mandat en il cussegl d'administraziun da Sedrun Mustér Turissem. El era il represchentant dals possessurs d'abitaziuns secundaras da Mustér e Tujetsch. El ha prendì questa decisiun en connex cun las dispitas pervi da la nova carta da giasts. Sco sulet en in gremi da set persunas, saja el stà senza grond'influenza. Uschia ha la suprastanza da la Cuminanza d'interess dals possessurs d'abitaziuns secundaras da Tujetsch argumentà il pass. Il mument resta il post vacant.
Il favrer 2020 è la Sedrun Mustér Turissem SA vegnida fundada tras las vischnancas da Mustér e Tujetsch. In dals set sezs en il cussegl d'administraziun è vegnì mess a disposiziun a las cuminanzas d'interess dals possessurs da segundas abitaziuns da Tujetsch e Mustér.